kardosdrur/scandi-wiki huggingface dataset:
Vinduesfunktion

Type af matematiske funktioner som typisk anvendes inden for signalbehandling. Vinduefunktioner bruges  sammen med signaler i tidsdomæne (Som signalet ser ud på et Oscilloskop).

Vinduefunktionen kan anvendes ved konstruktionen af digitale filtre og ved beregning af frekvensindhold af et signal fouriertransformation (DFT, FFT).

Ved at tilføje (multiplicere) en vinduefunktion på et signal tilfører man vinduefunktionens frekvens respons og bestemmer derved selektiviteten og sidesløjfer (engelsk side-lobes). For at forstå konsekvensen af  vinduefunktionen er man nødt til at forstå sammenhængen mellem enhedsrespons og frekvensindhold  (Laplacetransformation).



Vinduefunktionseksempler:
Diracs deltafunktion
Rektangulærlvindue
Hanning-vindue (Hann-vindue)
Hamming-vinduet
Gauss-vindue
Bartlett-vindue
Trekant-vindue
Bartlett-Hann-vindue
Blackman-vindue
Kaiser-vindue
Nuttall-vindue
Blackman-Harris-vindue
Blackman-Nuttall-vindue
Bessel-vindue
Sinusvindue

Hanning-vinduet (Hann-vinduet) 

Hanning-vinduet (eller Hanning vinduefunktion) er en matematisk funktion der bruges indenfor digital signalbehandling. Den er opkaldt efter Julius Ferdinand von Hann. Dens matematisk form er

Hamming-vinduet 

Hamming-vinduet (eller Hamming vinduesfunktion) er en matematisk funktion der bruges indenfor digital signalbehandling. Den er opkaldt efter amerikaneren Richard Hamming. Dens matematisk form er 

 
Hann-vinduet er en funktion der har næsten samme matematisk form, mens andre vinduefunktioner er det rektangulære vindue, det triangulære vindue og Kaiser-vinduet.
I forhold til det rektangulære og det triangulære vindue har Hamming-vinduet forholdsvis små sidesløjfer.

Vindue funktion og FFT 

En given vinduefunktion påvirker signalets spektrum.

Eksterne henvisninger 
National Instruments: Windowing: Optimizing FFTs Using Window Functions  Citat: "...Figure 8. Recommendations for different window types..."

Noter 

Signalbehandling
Anne Mouritsdatter Gyldenstierne

Anne Mouritsdatter Gyldenstierne (død 1545) var en dansk adelsfrue.

Hun var eneste barn af Mourits Nielsen Gyldenstierne, efter hvem hun arvede Ågård, Bregentved og Markie. Denne rige arv øgedes ved hendes ægteskaber, først med rigsråden Oluf Stigsen Krognos til Krapperup og Bollerup, Karsholm osv., der døde 1505 eller 1506, siden med rigsråd Predbjørn Clausen Podebusk til Vosborg, Kjørup og Bidstrup. 

Af første ægteskab havde hun 2 sønner og 3 døtre, af andet 1 datter, men da begge hendes mænd havde været gift før, blev der sammenbragt 4 forskellige kuld børn, og hun var således mor eller stedmor til en talstærk flok, der yderligere gennem ægteskab knyttedes til landets mest ansete slægter. 

Kun med sin ene svigersøn, Thyge Axelsen Brahe, hvis overdådige bryllup, med hendes steddatter af første ægteskab, hun selv i sin tid havde været med at arrangere, stod hun på dårlig fod, og de stred om arven efter Oluf Stigsen og hans første hustrus far. Skønt Predbjørn Podebusk først døde 1541 i den høje alder af over 80 år, overlevede hun ham og opholdt sig som enke hos sin søn Mourits Olufsen Krognos eller Olsen på Skjoldenæs, og her døde hun 1545.

Kilder 
 Dansk biografisk leksikon

Anne Mouritsdatter
Danskere i 1500-tallet
Tjek fødselsår
DANIDA

Danida er betegnelsen for Danmarks statslige samarbejde med udviklingslandene, som er et aktivitetsområde under Udenrigsministeriet.

Dansk udviklingspolitik skal bekæmpe fattigdom med menneskerettigheder og økonomisk vækst. Danida har ansvar for at planlægge, gennemføre og kvalitetssikre udviklingssamarbejdet. På de danske ambassader og repræsentationer i udlandet sidder både lokale og danske udsendte medarbejdere, som står for administration og forvaltning af udviklingssamarbejdet med det enkelte land.
 I 2013 udbetalte Danmark 16.482 mio. kr. i udviklingsbistand. 
 Danmark er et af fem lande i verden, der lever op til FN's mål om at give mindst 0,7 pct. af BNI i udviklingsbistand. 
 Danmark har givet udviklingsbistand siden afslutningen af 2. verdenskrig. 
 Danida er betegnelsen for Danmarks udviklingssamarbejde. Det er et aktivitetsområde under Udenrigsministeriet. 
 Navnet Danida opstod i 1971. Danida har sit eget logo, der fremhæver Danida som et selvstændigt aktivitetsområde under Udenrigsministeriet.
Navnet Danida opstod oprindeligt som en akronym for først "Danish International Development Agency" og siden "Danish International Development Assistance". I dag er navnet ikke længere et akronym og staves derfor sædvanligvis ikke med versaler.

Danida var indtil 1991 betegnelsen på den afdeling i Udenrigsministeriet, som varetog administrationen af den danske udviklingsbistand og dansk udviklingspolitik. Efter omlægningen blev disse spørgsmål en del af en samlet enhedstjeneste i Udenrigsministeriet, organiseret efter geografiske principper.

De nuværende retningslinjer for Danidas aktiviteter er beskrevet i strategien for Danmarks udviklingssamarbejde "Retten til et bedre liv. Strategi for Danmarks udviklingssamarbejde" fra 2011. .

Hovedprioriteter 
De fire politiske hovedprioriteter er:
 Menneskerettigheder og demokrati
 Grøn vækst
 Sociale fremskridt
 Stabilitet og beskyttelse

Se også 
 Danced, en organisation til miljøstøtte som fungerede 1994-2002

Noter

Eksterne henvisninger 
 Udenrigsministeriets hjemmeside 
 Danidas hjemmeside
 Danidas årsberetninger
 Danida Open Aid
 Danida på facebook
 Magasinet Udviklings hjemmeside 

Diplomati
Udviklingspolitik
Udenrigsministeriet
Joan Baez

Joan Chandos Báez (født 9. januar 1941 i Staten Island, New York, USA) er en amerikansk folkemusiker, guitarist og sangskriver.

Hun fik sit gennembrud i begyndelsen af 1960'erne. Hun var en af frontfigurene i amerikansk folkemusik og i protesterne mod Vietnamkrigen.

Baez har en høj, lys stemme og akkompagnerer sig selv på akustisk guitar. Blandt hendes mest kendte indspilninger er "We Shall Overcome", "Farewell Angelina", "Donna Donna", "Amazing Grace" og "The Night They Drove Old Dixie Down".

Hun er aktiv pacifist.

Baez havde en yngre søster, Mimi Fariña, som også var folkemusiksanger.

Diskografi (udvalg) 
 1960 Joan Baez
 1960 Joan Baez, Volume 2
 1962 Joan Baez in Concert
 1965 Farwell Angelina
 1966 Noel
 1967 Joan
 1969 David's Album
 1970 One Day At A Time
 1975 Diamonds & Rust
 1977 Blowin Away
 1979 Honest Lullaby
 1987 Recently
 1995 Ring Them Bells (med gæsteoptræden af flere artister, bl.a. Leonard Cohen og Dar Williams)
 1997 Gone From Danger
 2003 Dark Chords On A Big Guitar

Referencer 

 Joan Baez: And a Voice to Sing With: A Memoir. New York City, Summit Books, 1987
 Charles J. Fuss: Joan Baez: A Bio-Bibliography. Bio-Bibliographies in the Performing Arts Series. Greenwood Press, 1996.

Eksterne henvisninger 

 
 
 

Musikere fra USA
Personer fra New York City
Amerikanere i 1900-tallet
Amerikanere i 2000-tallet
Bertha von Suttner

Bertha Sophie Felicitas Freifrau von Suttner eller baronesse Bertha von Suttner (født 9. juni 1843 i Prag i det daværende Østrig-Ungarn, død 21. juni 1914 i Wien) var underviser, pacifist, kvindesagsforkæmper og forfatter.
Hendes far var general og alle mandlige medlemmer i hendes familien deltog i Østrigs krige. Hun har arbejdet som sekretær for Alfred Nobel, og været meget aktiv som fredsforkæmper.

Bertha von Suttner tildeltes Nobels Fredspris i 1905.

Ned med våbnene 

I efteråret 1889 udgav hun 46 år gammel den pacifistiske roman Die Waffen nieder! (dansk: Ned med Våbnene!), som vakte stor opmærksomhed. Bogens emne er krigens vanvid. Den er skrevet som en gammeldags guvernanteroman om hjerte, smerte og lidenskab, hvor hovedpersonen i bogen delvis er hende selv. I bogen bygger hun videre på, at hun gennem sin familie havde erfaret om tre krige og forherligelsen af dem. Hele bogen igennem gentager hun sit ustandselige udbrud: ”Jamen, er dette ikke den rene galskab?”, og svaret giver hun selv: ”Jo”. Romanen beskriver krigene i årene 1859-1871 og var med til at popularisere fredsarbejdet. Bogen vandt stor international udbredelse, herunder i Danmark hvor den er udkommet adskillige gange. Første gang på dansk  i 1891, to år efter udgivelsen: Bertha von Suttner: Ned med Vaabnene. En Levnedsskildring, 1891.

Suttner udgav sammen med Alfred Hermann Fried tidsskriftet Die Waffen Nieder!, 1892-1899, fra 1900 fortsættes tidsskriftet med titlen Die Freidens-Warte. Det udkommer stadig. 
 
Romanen blev filmatiseret af Nordisk Film i 1914 – verdens første antikrigsfilm, ligeledes med titlen Ned med våbnene med manuskript af Carl Th. Dreyer. Den havde premiere i USA 14. august 1914 (i Danmark 15. september 1915).

Bøger af Bertha von Suttner på dansk 

 Ned med Vaabnene. En Levnedsskildring. 1891  Link til digitaliseret udgave
 Hasard. Roman. 1894  Link til digitaliseret udgave
 Herlige Minder, En Virkelighedsskildring af Barbari i Luften. 1913

Noter

Eksterne henvisninger 

 Bertha von Suttner på nobelprize.org
 Online-udgave af Sofie Hortens oversættelse af Ned med Våbnene fra 1928. Publiceret af Det Danske Fredsakademi 
 Online-udgave af: Claus Bernet: Bertha von Suttner, BBKL, 24, 2005, 1435-1471 

Modtagere af Nobels fredspris
Nobelprismodtagere fra Østrig
Kvinderetsforkæmpere
Østrigere i 1800-tallet
Østrigere i 1900-tallet
Kvindelige forfattere i det 19. århundrede
Aleksandr Litvinenko

Aleksandr Valterovitj Litvinenko (, ; født 4. december 1962 i Voronezj, død 23. november 2006 i London) var en russisk hemmelig agent, oprindelig i KGB, efter Sovjetunionens opløsning i FSB.

Han kritiserede organisationen og rejste i 2000 til Storbritannien, hvor han skrev to bøger, der var kritiske mod Vladimir Putins regering. Litvinenko er medforfatter til bogen, der på engelsk hedder Blowing up Russia : Terror from Within, hvori FSB beskyldes for at stå bag bombesprængningen af boligblokke i Volgodonsk, Bujnaksk og Moskva i 1999, hvor mere end 300 mennesker omkom. Ifølge bogen skulle denne aktion tjene til at legitimere genoptagelsen af krigen mod tjetjenske separatister, som også fra officiel side fik tillagt skylden.

I oktober 2006 fik han britisk statsborgerskab, men en måned senere døde han under stor opmærksomhed, idet der var mistanke om giftmord, hvor indicierne pegede på russisk indblanding. Undersøgelser foretaget af de britiske sundhedsmyndigheder oplyste dagen efter hans død, at han blev forgiftet med en meget lille mængde af den radioaktive isotop af Polonium, Polonium-210. Litvinenko var indtil sin død overbevist om, at forgiftningen havde fundet sted på en sushi-restaurant i London tre uger forinden (1. november 2006), og de britiske sundhedsmyndigheder kunne senere bekræfte, at der var fundet spor af radioaktiv stråling på den omtalte restaurant. Dog har senere undersøgelser vist, at Litvinenko formentlig blev forgiftet, da han drak te i selskab med to tidligere russiske KGB agenter på Millennium Hotel's bar. Litvinenko var den eneste der drak af teen.

Se også 

Personer fra Voronezj
Forfattere fra Rusland
Efterretningsfolk fra Sovjetunionen
Whistleblowere
Barthelmy de Ligt

Bartholomeus de Ligt, Barthelmy de Ligt eller bare Bart de Ligt (17. juli 1883 – 3. september 1938) var en hollandsk præst, der markerede sig som anarkist, pacifist og historiker og var desuden en bidragsyder i den tidlige fredsforskning. Han blev forflyttet i 1915 pga. en antimilitaristisk prædiken og slog sig efterfølgende ned i Geneve.

Personer fra Nederlandene
Mourits Nielsen Gyldenstierne

Mourits Nielsen Gyldenstjerne (død 1504) var en dansk rigsråd.

Han var søn af Niels Pedersen Gyldenstjerne til Ågård og Pernille Mogensdatter Munk.

Efter sin far arvede han Ågård i Jylland, Bregentved på Sjælland og Markie i Skåne, desuden en del mindre hovedgårde i Vendsyssel: Ellinggård, Lerbæk, Nibstrup og flere. 

Fra 1470 havde han Han Herred som pantelen, 1480-94 var han lensmand på Ålborghus, 1484-89 også på Lundenæs. 

Han var en af sin tids mest fremtrædende mænd, og omkring 1477 indtrådte han i rigsrådet, hvoraf han var medlem til sin død, muligvis med en kort afbrydelse 1500-1. Som rigsråd deltog han i de på hans tid hyppig forekommende møder med svenskerne, således særlig i Kalmar 1495. Han var en af de rigsråder, der 1500 ledsagede kong Hans' datter, prinsesse Elisabeth, på hendes bryllupsrejse til Brandenburg. 

I 1468 blev han gift med Margrethe Turesdatter Bielke, datter af den unionsvenlige svenske rigsråd Ture Tureson Bielke til Krågerum i Småland. 

Han var død 16. februar 1504 og blev begravet i sortebrødreklosteret i Viborg, hvor også hans i 1507 afdøde hustru ligger. Hans eneste barn, datteren Anne, blev gift med Oluf Stigsen Krognos til Krapperup og Bollerup.

Eksterne kilder og henvisninger 
 Tekst efter Arthur William Mollerup i Dansk Biografisk Leksikon på Projekt Runeberg, der angiver disse kilder:
 Danske Magazin. 3. Række III, 251 ff.
 Brasch, Gl. Eiere af Bregentved S. 25 ff.

Mourits Nielsen
Danskere i 1500-tallet
Rigsråder fra Danmark
Godsejere fra Danmark
Lensmænd fra Danmark
Elektrisk rokke

En elektrisk rokke (latin: Torpediniformes) har elektriske organer omkring hovedet. De udgør ca. en sjettedel af kropsvægten. De elektriske stød bruges til at lamme fisk og skaldyr.
En elektrisk rokke kan give nok stød til at dræbe en fisk, men ikke et menneske.

Eksterne henvisninger 
 electric ray -- Britannica Concise Encyclopedia Online Article
 List of Species called "electric ray" 

Rokke
RAW

WWE Raw er et amerikansk tv-program, der bliver produceret World Wrestling Entertainment. Det sendes på den amerikansk tv-station USA Network i USA. Showets navn, som WWE har som varemærke under navnet RAW, henviser også til ét af organisationens to brands (RAW og SmackDown), hvor wrestlere, dommere, kommentatorer, osv. medvirker. 

Showet blev sendt første gang 11. januar 1993 på USA Network og varede én time. Showet blev på den station indtil 2000, hvor RAW flyttede til TNN (senere Spike TV). I 2005 flyttede showet tilbage på USA Network. Showet har siden 1993 været vist mandag aften, og det er anerkendt som World Wrestling Entertainments flagskib på grund af dets lange historie og dets fokus på organisationens månedlige pay-per-view-shows. I dag varer showet to timer, men der er nogle gang specielle episoder, der varer tre timer. 

RAW-brandet har mange af WWE's mest populære (og upopulære) wrestlere på kontrakt, heriblandt Seth Rollins, Brock Lesnar, Dean Ambrose, Jeff Hardy og Roman Reigns. Showet bliver kommenteret af Michael Cole, Jerry Lawler og Jim Ross.

Titler 

RAW-brandet råder over fire af World Wrestling Entertainments 11 titler:

 WWE UniversL Championship (RAW's VM-titel)
 WWE Intercontinential Championship
 WWE Raw Tag Team Championship
 WWW Raw Womens Championship

Se også 

 SmackDown
 WWE
 ECW

Eksterne henvisninger 
 World Wrestling Entertainments hjemmeside
 RAW på WWE's hjemmeside

Wrestling i USA
Tv-programmer fra USA
Hakkebøf

Hakkebøf er en traditionel dansk ret. Den spises med bløde løg, kogte kartofler og brun sovs. Tilbehøret kan være surt og sødt som syltede agurker, syltede rødbeder, rødkål og  syltetøj).

Bøffen er af cirkelformet hakket oksekød, som krydres på overfladen med salt og peber og steges på en pande i fedtstof eller steges på en havegrill.

Hakkebøffer er hovedingrediensen i burgere.

Eksterne henvisninger 

Kødretter
Mad fra Danmark
Oksekød
Rakim

Rakim (født William Michael Griffin, Jr. den 28. januar 1968 i Wyandanch, Long Island, New York) er en afroamerikansk rapper.

Han er anerkendt som værende en af de personer som har haft størst indflydelse på hiphopmusikkens historie. Dette skyldes bl.a. et revolutionerende flow, detaljerede metaforer og hans gennemslående rimlevering.

Eksterne henvisninger 

 
 
 

Rappere fra USA
Personer fra New York
Jens Jørgen Espersen

Jens Jørgen Espersen (6. maj 1943 - 5. oktober 2023) var en dansk journalist ved Ritzaus Bureau. 

Espersen er mest kendt for at have skrevet de artikler, der startede den danske Thorotrast-skandale. Skandalen – eller tragedien som Nils Malmros kaldte den – blev senere skildret i Nils Malmros' film At kende sandheden. I bogen af samme navn argumenterer Nils Malmros mod de artikler, de lå til grund for sagen. Jens Jørgen Espersen fik i januar 1988 Cavlingprisen for sin afdækning af Thorotrast-skandalen med begrundelsen:
"for med sin skarpsindige journalistik at have fremdraget den indtil november 1987 upåagtede Thorotrastsag, som han med stor ihærdighed har afdækket i alle detaljer, trods stor modstand fra implicerede myndigheder."

Referencer 

Journalister fra Danmark
Cavlingprismodtagere
Kreditor

En kreditor er en juridisk enhed (person eller organisation), der har et krav på en anden parts tjenester. Kravet kan være opstået på forskellige måder; det kan eksempelivs opstå ved långivning, ved salg af varer eller tjenesteydelser eller som følge af opståen af et erstatningskrav. Den part, der skylder en ydelse til kreditor, kalder ofte en debitor eller låntager. Hvis kreditor har fået fordringen overdraget fra en tidligere fordringshaver, kaldes denne kreditor for cessionar.

En kreditors krav kan have sikkerhed for at kravet opfyldes. Sådan sikkerhed kan være stillet i form af eksempelvis pant eller kaution. Et realkreditinstitut har til sikkerhed for sit lån til debitor (husejeren) sikkerhed i form af et pantebrev i den faste ejendom. 

Begrebet kreditor stammer fra begrebet kredit.

Referencelist 

Jura
Retsvidenskab
Juridiske begreber
Debitor

En debitor er en juridisk enhed (person eller organisation), der skylder penge til en kreditor. Hvis fordringen mod skyldneren bliver overdraget til tredjemand kaldes debitor cessus.

Jura
Retsvidenskab
Juridiske begreber
Primærrute 30

Primærrute 30 er en hovedvej, der går fra Esbjerg i nordøstlig retning, tværs over Jylland til Horsens.

Primærrute 30 starter hvor afkørsel 73 på Europavej E20 og Primærrute 11 mødes, nordøst for Esbjerg, og fortsætter mod Grindsted forbi Billund og Billund Lufthavn og løber til Uhe, hvor motortrafikvejen starter og føres mod Horsens. Ved syd for Give kobbels den på det nye stykke af Midtjyske Motorvej rute 18 der går mod Herning og Vejle, få km efter forstætter den igen som motortrafikvej hvor den passerer byerne Tørring og Uldum for at slutte ved frakørsel 57 på Europavej E45, sydvest for Horsens.

Rute 30 har en længde på ca. 91 km.

Kilder 

30
Transport i Esbjerg
Uslar

Uslar er en lille by i Tyskland med omkring 15.794 indbyggere (06/2006) i delstaten Niedersachsen. Byen strækker sig 113,4 km². De nærmeste store byer er Hannover (120 km mod nord), Göttingen (34 km mod øst) og Frankfurt am Main (240 km mod syd).

Økonomi og infrastruktur

Infrastruktur 

Uslar ligger ved motorvejen (Bundesautobahn) A7 (E45) og ved rigsvejene (Bundesstraße) B241.

Virksomheder 

Den største arbejdsplads i Uslar er Demag Cranes & Components.

Bygningsværker 

 Rathaus (opført 1476)
 St. Johannis Kirche (kirke)

Personer fra Uslar 

 Georg Ludwig Friedrich Laves

Ekstern henvisning 

Byer i Niedersachsen
Primærrute 21

Primærrute 21 er en hovedvej, der går fra København til Randers.

Primærrute 21 starter fra Ring 2 i Valby. Strækningen fra København til Holbæk er også kendt som Holbækmotorvejen. Primærrute 21 passerer Roskilde og Holbæk. Vest for Holbæk slutter motorvejen og fortsætter som en 2+1 sporet motortrafikvej op gennem Odsherred til Lumsås, hvor den derefter forsætter som almindelig hovedlandevej og stopper på den sjællandske side ved Odden Færgehavn. 

Ruten fortsætter fra Ebeltoft Færgehavn gennem Ebeltoft til Tirstrup nær Århus Lufthavn hvor den løber sammen med Primærrute 15 mod vest til afkørslen ved Følle. Herfra går primærrute 21 mod nord gennem Mørke fortsætter over Djursland for at slutte ved mødet med Primærrute 16 øst for Randers.

Rute 21 har en længde på ca. 165 km.

Kilder 

21
Bølle-Bob og de andre

Bølle-Bob og de andre er et album med børnesange udgivet i 1978 med tekst og musik af Gunnar Geertsen.

Sangene er indsunget af Hornum Koret, der bestod af børn og unge fra Hornum Skole, hvor Geertsen var lærer.

Flere af sangene handler om at være ung, om usikkerhed, om at være anderledes, om forelskelse og om at blive voksen.

Albummet blev i 1981 efterfulgt af Smukke Sally og de andre og Valde Underbid og de andre. 

I 1993–95 tegnede Gunnar Geertsens kone, Gitte Geertsen, godt 100 tegneserier til Ude og Hjemme under titlen Bølle-Bob og de andre.

Figurerne fra sangene optrådte også i en musicalen Bølle Bob, der havde premiere på Gellerup Scenen i Århus i 1993. Musicalen blev filmatiseret, og filmen havde premiere året efter, og i 1999 blev filmen vist som tv-serie i 8 afsnit på TV 2. I 2005 udkom endnu en film baseret på figurerne, Bølle Bob og Smukke Sally.

Fra 2000 har Gunnar og Gitte Geertsen udgivet bøger om Bølle-Bob, hvor der foreløbig er udkommet 10 titler.

Nummerliste 
 "Bølle-Bob"
 "Hjemme hos mig selv (jeg er lækker)"
 "Eva og Lasse"
 "Jeg er ligeglad"
 "Født som cowboy"
 "Rapport fra Andeby"
 "Du-a-gi-du"
 "Jeg er træt"
 "Den søde pige"
 "Paster From" (musik af Olle Adolphsen)
 "Efter festen"
 "Ikke rigtig voksne"

Album fra 1978
Primærrute 47

Primærrute 47 er en hovedvej, der går fra Haderslev i vestlig retning til Gabøl.

Primærrute 47 forbinder Haderslev med Europavej E45, samt Primærruterne 24 og 25.

Ruten starter ved Ribe Landevej i Haderslev går mod vest gennem Vojens og slutter i rundkørslen ved Gabøl hvor den møder Primærruterne 24 og 25.

Rute 47 har en længde på ca. 21 km.

Kilder 

47
Det arabiske alfabet

Det arabiske alfabet (, al-abdjadiyya al-ʿarabiyya) er alfabetet af det arabiske sprog og består af 28 bogstaver. For at danne ord, forbindes bogstaverne – med seks udtagelser – fra højre til venstre.

Alfabetet stammer fra det fønikiske alfabet og er dermed beslægtet både med det hebraiske alfabet og det græske alfabet, hvor vores latinske alfabet stammer fra.

Navnet a-b-dja-d-iyyaa hentyder til den gammel fønikisk rækkefølge Aleph, Beth, Gimel, Daleth (arabisk: Alif, Ba, Djim, Dal). Men i dag er optisk lignende arabiske bogstaver blandet imellem: Alif, Ba, Ta, Tha, Djim, Ha, Cha, Dal, ... Alligevel møder vi vores kendt rækkefølge K, L, M, N her som ''Kaf, Lam, Mim, Nun.

Bogstaver

Eksterne henvisninger 

 Linksammling Arabisk under Windows  
 aralpha (freeware) for at lære bogstaverne
 lille tool for Internet Explorer, at skrive arabisk 

Alfabet
Alfabeter
The Nightmare Before Christmas

The Nightmare before Christmas er en stop-motion film instrueret af Henry Selick i 1993 efter en historie af Tim Burton.
Musikken er komponeret af Burtons faste komponist Danny Elfman, der også fungerer som Jack Skellingtons sangstemme.

Handling 

Hovedpersonen er Jack Skellington, figuren der er kendt fra Radiserne som Den store Græskarmand, der er konge i Halloweenbyen, bliver træt af den samme fest år efter år, så da han finder julebyen bliver han vildt begejstret, Jack misforstår meningen med julen ud fra sit Halloween-synspunkt og tror at Julemanden er Fuglemanden, en grum og væmmelig figur. Derfor vil han forbedre julen ud fra sin egen (forkerte) opfattelse af hvad julen er ved selv at være Fuglemanden fordi han er træt af at være Den Store Græskarmand hele tiden. Så han får kidnappet Julemanden for at kunne træde i hans sted. Men det går ikke så godt, og den kidnappede julemand får sit job tilbage. Julemanden giver alle gaver og skaber orden. Han drysser lidt hvid sne over alle.

Eksterne henvisninger 
 The Nightmare Before Christmas 
 

Amerikanske film fra 1993
Animationsfilm fra USA
Stop-motion animerede film
Film om Halloween
Julefilm fra USA
Engelsksprogede film
Danilo Dolci

Danilo Dolci (født 28. juni 1924 i Sežana, død 30. december 1997 i Trappeto) var en italiensk socialaktivist, sociolog, underviser og digter. Han er bedst kendt for sin kamp mod fattigdom, social udstødelse og mafiaen på Sicilien og var forkæmper for ikke-volds metoder i Italien. Han er kendt som ”Italiens Gandhi”.

Priser 
 Lenins fredspris 1958

Eksterne kilder/henvisninger 

 Danilo Dolci nell'accademia del villaggio globale (a cura di Gaetano G. Perlongo), Danilo Dolci the Gandhi of Sicily, The Economist, January 10, 1998.

Sociologer fra Italien
Modtagere af Sonningprisen
Personer døde af hjertestop